Satyajit Ray

Satyajit Ray (  Shottojit Rae) (2 Me 1921–23 Ebrel 1992) o kevarwodher fylm Bengali a Eynda. Lies den a breder y vos onan a'n gwella gwrioryon fylmow e'n 20ves kansbledhen. 

Genys veu en cita Kolkata. Y deylu Bengali o a vris en artys ha lien. Ray a studhyas en Kolji Presidency hag Universita Visva-Bharati. Ev a dhallathas y resegva avel artydh kenwerthel. Woja ev dhe vetya gwrier fylmow frynkek Jean Renoir ha gweles an fylm italek Bicycle Thieves ha vysytya Loundres, ev a erviras oberi en fylmow. 

Ray a gevarwodhas 37 a fylmow. Anjei a gomprehend fylmow gnas, fylmow dogvednek ha fylmow berr. Fylm kensa Ray, Pather Panchali, a waynyas udnek pewas kesgwlasek, ow komprehendya  Pewas "Gwella dogven denel" en Gool Fylmow Cannes. An fylm ma, keffrys ha Aparajito ha Apur Sansar a furv an trias Apu. Ray a skrifas an skript, gul rol an gwarioryon, komposya an musek, gul an cinematografi, kevarwodha art, golegi ha desina y ditlow credit ha stoff argebmydna y honan. Ev o skrifer fuglen, dyller, lymner, desiner grafek ha barner fylmow. 

En 1983 ev a wodhevis shora kolon. Ev a gawas moy a galetterow yeghes ye 1992. Mis kens y vernans, ev a waynyas Pewas Akademi Onourek, presentys gen Audrey Hepburn.

Klass:Artydhyon
Klass:Didhuwydhyon
Klass:Dinethyansow 1921
Klass:Eyndogyon
Klass:Gwaynyoryon a Bewas Akademi der Enor
Klass:Kevarwodhoryon fylm asiek
Klass:Komposydhyon
Klass:Mernansow 1992
Klass:Skriforyon fugieth
Klass:Skriforyon lien fleghes